|  |  |  |
| --- | --- | --- |
|  |  |  |

**NOTĂ DE FUNDAMENTARE**

**Secțiunea 1**

**Titlul proiectului de act normativ**

|  |
| --- |
| **Hotărâre a Guvernului pentru aprobarea Notei de fundamentare**  **referitoare la necesitatea și oportunitatea efectuării cheltuielilor aferente proiectului de investiții „Achiziție sistem integrat pentru controlul de securitate”** |

**Secțiunea a 2-a**

**Motivul emiterii actului normativ**

|  |  |
| --- | --- |
| 1. Descrierea situației actuale | Conform statisticilor, dintre toate modurile de transport, transportul aerian este cel mai sigur în termeni de vieți omenești și costuri aferente.  Pentru a asigura un nivel ridicat de securitate și protecție a persoanelor și a bunurilor în domeniul aviației civile, este necesar să fie prevenite actele de intervenție ilicită îndreptate împotriva aeronavelor civile. Acest deziderat se asigură la nivel european prin stabilirea unor norme comune pentru protecția aviației civile și a unor standarde de bază comune în materie de securitate aeronautică, precum și a unor mecanisme de monitorizare a respectării acestora.  În interesul securității aviației civile la nivel național s-a prevăzut o bază pentru o interpretare comună a anexei 17 la Convenția de la Chicago privind aviația civilă internațională din 7 decembrie 1944.  Regulamentul (CE) nr. 2320/2002 al Parlamentului European și al Consiliului din 16 decembrie 2002 de instituire a unor norme comune în domeniul securității aviației civile a fost adoptat în urma evenimentelor din 11 septembrie 2001 din Statele Unite. În acest sens, a fost necesară o abordare comună în domeniul securității aviației civile și au fost luate în considerare cele mai eficiente mijloace de furnizare de asistență ca urmare a actelor teroriste care au un impact major în domeniul transportului. Prin REGULAMENTUL (CE) 300/2008 AL PARLAMENTULUI EUROPEAN ȘI AL CONSILIULUI din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 s-au stabilit procedurile și standardele ce trebuie aplicate aeroporturilor care deservesc aviația civilă situate pe teritoriul țării, operatorilor care furnizează servicii în aceste aeroporturi și entităților care furnizează bunuri și/sau servicii acestor aeroporturi sau prin intermediul acestora. În paralel cu acest Regulament, sunt aplicabile prevederile Convenției privind infracțiunile și alte acte săvârșite la bordul aeronavelor, Tokyo, 1963, Convenției pentru combaterea capturării ilicite a aeronavelor, Haga, 1970, și Convenției pentru combaterea actelor ilicite îndreptate împotriva securității aviației civile, Montreal, 1971.  Pentru a defini responsabilitățile pentru aplicarea standardelor de bază comune privind securitatea aeronautică și pentru a descrie ce măsuri le sunt cerute operatorilor și altor entități în acest scop, prin HG nr. 1193/2012 a fost aprobat Programul Național de Securitate Aeronautică. Astfel, fiecare operator aeroportuar care aplică standardele de securitate aeronautică este obligat să stabilească, să aplice și să mențină un program de securitate pentru a se conforma atât dispozițiile regulamentelor europene cât și ale programului național de securitate a aviației civile  Începând cu anul [2005](https://ro.wikipedia.org/wiki/2005), Societatea Națională Aeroportul Internațional Timișoara „TRAIAN VUIA” S.A. (SN AIT-TV SA) a elaborat strategii succesive privind dezvoltarea Aeroportului Internațional Timișoara „TRAIAN VUIA”, care au inclus proiecte de investiții noi pentru terminalele de pasageri, pentru construirea terminalului intermodal, inclusiv a conexiunilor dintre aeroport și oraș pe calea ferată.  Obiectivul principal al SN AIT-TV SA în această etapă este creșterea gradului de utilizare sustenabilă a aeroportului.  Traficul aerian pe Aeroportul Internațional Timișoara „TRAIAN VUIA” a înregistrat o creștere semnificativă generată atât de diversificarea destinațiilor pentru cursele aeriene ale operatorilor existenți cât, mai ales, de începerea activităților de transport realizate de noi operatori aerieni. Datele statistice arată că Aeroportul Internațional Timișoara a fost tranzitat în anul 2017 de 1.621.529 pasageri și a oferit suport logistic la peste 17.800 de zboruri. În anul 2018, deși două companii aeriene low cost și-au redus drastic activitatea, trendul ascendent al traficului nu a fost afectat în mod dramatic. Astfel, estimarea evoluției pentru anul 2019 prevede depășirea maximului realizat anterior și înregistrarea a peste 1.625.000 de pasageri.  Ca urmare a acestei tendințe de creștere a activității, autoritatea aeroportuară trebuie să întreprindă măsuri ferme de asigurare eficientă a tuturor serviciilor de securitate aeronautică. Respectând cerințele aplicabile în domeniul securității aviației civile, configurația terminalelor destinate pasagerilor și expedierilor de marfă și poștă, în concordanță cu traficul de pasageri estimat pentru perioada următoare, SN AIT-TV SA trebuie să asigure următoarele fluxuri de securitate:  a. pasageri curse externe  b. pasageri curse interne  c. bagaje de cală curse externe  d. bagaje de cală curse interne  e. CREW, aviație generală, business  f. persoane, altele decât pasagerii, auto și provizii de aeroport / bord PC1  g. persoane, altele decât pasagerii, auto și provizii de aeroport / bord PC2  h. expedieri marfă și poștă  Echipamentele pentru controlul de securitate, situate pe fluxurile de securitate, care utilizează radiații ionizante, trebuie conectate la un server care realizează managementul caracteristicilor de exploatare a acestora.  Legislația europeană[[1]](#footnote-1) impune ca toate sistemele de control de securitate tip EDS care se instalează începând cu 1 septembrie 2014 să corespundă unui nou standard (standardul 3), perioada de tranziție pentru implementarea acestui nou standard urmând a se încheia până la data de 1 septembrie 2020. În acest sens, o viitoare achiziție trebuie să țină cont de această cerință.  Este necesar ca SN AIT-TV SA să înlocuiască actualele componente ale sistemului pentru controlul de securitate care sunt achiziționate în principal în anul 2008 și sunt uzate moral și fizic.  Astfel, SN AIT-TV SA își propune achiziționarea unui Sistem integrat pentru controlul de securitate (SICS) ce vizează exclusiv activități de natură non - economică din domeniul securității aeronautice.  Strategia de implementare a proiectului de achiziții publice privind Sistemul integrat pentru controlul de securitate necesar Aeroportului Internațional Timișoara „TRAIAN VUIA” include finanțarea din fonduri nerambursabile a acestui proiect și organizarea procedurilor de achiziție publică.  Master Planul General de Transport al României (MPGT), aprobat prin HG nr. 666/2016, constituie documentul strategic care stabilește principalele direcții de dezvoltare a infrastructurii de transport din România în următorii 15 ani, pe toate modurile de transport, fiind un instrument strategic de planificare a intervențiilor majore (proiecte și alte acțiuni) ce sunt semnificative pentru obiectivele de transport la scară națională. Obiectivele MPGT au la bază prevederile Cărții Albe și se axează pe asigurarea unui transport durabil, asigurarea surselor de finanțare, siguranța transportului, dezvoltarea economică dar și protecția mediului.  În domeniul securității aeriene, MPGT stabilește la pct. 7.2.47, pe de o parte, necesitatea implementării măsurilor necesare pentru a proteja infrastructura aeroportuară împotriva actelor de intervenție ilicită și pe de altă parte, asigurarea măsurilor de securitate adecvate pentru pasageri, bagajele acestora, precum și pentru mărfurile transportate pe calea aerului.  În legătură cu Aeroportul Internațional Timișoara „TRAIAN VUIA”, MPGT stabilește că este necesară achiziția unor „echipamente și utilaje de asistență a navigației, securitate și siguranță conform standardelor MPGT”.  Programul Operațional Infrastructură Mare (POIM) 2014-2020, al cărui obiectiv global este „dezvoltarea infrastructurii de transport, mediu, energie și prevenirea riscurilor la standarde europene, în vederea creării premiselor unei creșteri economice sustenabile, în condiții de siguranță și utilizare eficientă a resurselor naturale”, a fost elaborat pentru a răspunde nevoilor de dezvoltare ale României din patru sectoare, identificate în Acordul de Parteneriat 2014-2020, printre care și infrastructura de transport aerian.  Ținând cont de cele menționate anterior, proiectul „Achiziție sistem integrat pentru controlul de securitate”, propus de SN AIT-TV SA, se poate încadra în categoria de proiecte ce pot fi finanțate prin Programul Operațional Infrastructură Mare, Axa Prioritară 2 – „Dezvoltarea unui sistem de transport multimodal, de calitate, durabil și eficient”, Obiectivul specific OS 2.3 „Creșterea gradului de utilizare sustenabilă a aeroporturilor”, precum și în Anexa 10 „Activități non – economice”[[2]](#footnote-2) din Ghidului Solicitantului[[3]](#footnote-3) pentru Dezvoltarea Infrastructurii Aeroportuare – Beneficiari publici și privați. Principalul rezultat urmărit prin promovarea acestei achiziții va contribui la realizarea acestui obiectiv general, dar și la implementarea obiectivului specific privind dezvoltarea actualului sistem de transport, de calitate, durabil și eficient.  Proiectul de investiție se încadrează în perioada de eligibilitate așa cum este descrisă în cadrul Ghidului Solicitantului[[4]](#footnote-4) pentru Dezvoltarea Infrastructurii Aeroportuare – Beneficiari publici și privați, care reglementează Axa Prioritară 2 (A.P.), Prioritatea de investiții 7c, Obiectivul Specific 2.3 (OS), precum și cu precizările din Manualul de Implementare pentru Beneficiari POIM 2014 – 2020.  Acest proiect a fost inclus în Anexa 10 „Activități non - economice” din POIM pentru sectorul de transport aerian. |
| 11. În cazul proiectelor de acte normative care transpun legislație comunitară sau creează cadrul pentru aplicarea directă a acesteia | Nu este cazul |
| 1. Schimbări preconizate | Sistemul integrat pentru controlul de securitate va dota fluxurile de plecări pasageri existente. În etapa ulterioară, o parte dintre aceste echipamente de securitate vor fi mutate și vor asigura parțial fluxurile de procesare ce se vor realiza în noile construcții din compunerea infrastructurii aeroportuare aflate în stadiul de studiu de fezabilitate (terminalul de plecări externe).  Investiția va răspunde nevoilor operaționale privind creșterea volumului și vitezei de procesare a tuturor categoriilor de persoane și bunuri asupra cărora se aplică măsuri de securitate, respectiv de la 1,6 milioane pasageri la 3 milioane pasageri pe an și de la 4.500 tone marfă la 15.000 tone pe an. Pentru perioada estimată de utilizare a SICS *(10 ani),* aeroportul va avea nevoie de capacități specifice pentru controlul de securitate pentru aproximativ 1,5 milioane pasageri îmbarcați *(respectiv pentru aproximativ 3 milioane de pasageri care tranzitează aeroportul)*.  În medie, pe zi vor fi supuși controlului de securitate un număr de peste 4.000 pasageri. Având în vedere că, de regulă, controlul de securitate se realizează în intervalul 04:00 – 21:00, rezultă un trafic mediu de 47 pasageri pe oră și de peste 500 pasageri pentru orele de vârf.  De asemenea, SICS vizează exclusiv activități de natură non - economică din domeniul securității aeronautice, precum și îndeplinirea cerințelor pentru transportul aerian prevăzute în Regulamentul (UE) nr. 1315/2013 privind orientările Uniunii pentru dezvoltarea rețelei transeuropene de transport și de abrogare a Deciziei nr. 661/2010/UE.  Acest proiect de investiții va fi realizat în principal printr-o procedură de achiziții publice sectoriale din domeniul securității aeronautice.  Echipamentele ce vor fi cuprinse în Sistemul integrat pentru controlul de securitate:   * 2 buc. Echipament de scanare EDS, Standard 3, destinat bagajelor de cală * 2 buc. Echipament de scanare RX multiview destinat bagajelor de cabină și de cală redundant * 7 buc. Echipament de scanare EDS CB, nivel C3 destinat bagajelor de cabină * 2 buc. Echipament de scanare RX multiview destinat bagajelor de cabină și proviziilor de aeroport / bord agabaritice * 1 buc. Echipament de scanare RX, multiview, destinat expedierilor de marfă și poștă * 4 buc. Echipament de detectare a urmelor de exploziv ETD * 3 buc. Echipament de detectare a explozivilor lichizi LEDS tip A+B (model integrat sau set) * 8 complete poartă detectoare de metale WTMD cu două detectoare de metale portabile HHMD * 1 complet Server de management al echipamentelor de securitate   Valoarea totală a investiției este **52.910 mii lei**, inclusiv TVA, echivalentul a 11.431 mii Euro (la cursul BNR din luna mai 2018, 1 euro = 4,6288 lei). În conformitate cu prevederile art. 42 alin (1) din Legea nr. 500/2002 privind finanțele publice, cu modificările și completările ulterioare, alin.(1) „Documentațiile tehnico-economice aferente obiectivelor/proiectelor de investiții noi, documentațiile de avizare a lucrărilor de intervenții, respectiv notele de fundamentare privind necesitatea și oportunitatea efectuării cheltuielilor aferente celorlalte categorii de investiții incluse la poziția C „Alte cheltuieli de investiții”care se finanțează, potrivit legii, din fonduri publice, se vor aproba de către Guvern, pentru valori mai mari de 30 milioane lei”.  Prin prezentul proiect de act normativ se propune **aprobarea Notei de fundamentare referitoare la necesitatea și oportunitatea efectuării cheltuielilor necesare proiectului de investiții „Achiziție sistem integrat pentru controlul de securitate”** din fonduri externe nerambursabile, în cadrul Programului Operațional Infrastructură Mare 2014-2020, Axa Prioritară 2 – „Dezvoltarea unui sistem de transport multimodal, de calitate, durabil și eficient”, Obiectivul specific 2.3. – „Creșterea gradului de utilizare sustenabilă a aeroporturilor”, și de la bugetul de stat prin bugetul Ministerului Transporturilor, în limita sumelor prevăzute anual cu această destinație, conform programelor de investiții publice aprobate potrivit legii.  Plecând de la cele mai sus prezentate, se poate spune că acest proiect contribuie la realizarea obiectivul general al strategiei de dezvoltare a aeroportului, precum și la îndeplinirea obiectivelor POIM prin obiectivele sale specifice. |
| 3. Alte informații | Nota de fundamentare referitoare la necesitatea şi oportunitatea efectuării cheltuielilor aferente proiectului de investiții “Achiziție sistem integrat pentru controlul de securitate“ a fost avizată în Consiliul Tehnico-Economic al Ministerului Transporturilor cu Avizul nr. 32/41 din 16.05.2019 (anexa).  Zona de impact a proiectului este reprezentată de rețeaua de aeroporturi destinate aviației civile, beneficiarul final fiind populația României.  Au fost identificate și analizate următoarele părți interesate relevante:   * **Comisia Europeană**   gestionează politicile UE și alocă fonduri europene  controlează cheltuielile   * **Ministerul Fondurilor Europene**   reprezintă Autoritatea de management pentru POIM 2014-2020 și finanțatorul proiectului  coordonează și gestionează POIM 2014-2020  încheie contracte de finanțare cu Beneficiarii proiectelor aprobate, în conformitate cu regulamentele comunitare aplicabile și cu legislația națională în vigoare  autorizează cheltuielile și efectuează plățile către Beneficiari  asigură monitorizarea POIM 2014-2020 și a proiectelor finanțate în cadrul acestui program   * **Ministerul Transportului**   reprezintă Organismul Intermediar pentru Transport  îndeplinește funcțiile de selecție, evaluare și contractare proiecte, monitorizare a implementării, verificare tehnică și financiară, verificarea achizițiilor publice, metodologie și capacitate administrativă, verificare nereguli și autorizare de cheltuieli, pentru proiecte de transport   * **Societatea Națională Aeroportul Internațional Timișoara „TRAIAN VUIA” S.A**. (SN AITTV SA)   reprezintă Beneficiarul proiectului și funcționează sub autoritatea Ministerului Transporturilor   * **Comunitatea locală**   locuitorii din zona de impact a proiectului ce beneficiază de acces facil la serviciile de transport aerian   * **Beneficiarii finali ai proiectului sunt:**   Beneficiarii direcți: SN AIT TV SA  Beneficiarii indirecți: întreaga populație a României, turiștii străini, transportatorii aerieni, agenții abilitați cargo. |

**Secțiunea a 3-a**

**Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Proiectul de act normativ nu se referă la acest subiect. |
| 11 Impactul asupra mediului concurențial și domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu se referă la acest subiect. |
| 21 Impactul asupra sarcinilor administrative | Proiectul de act normativ nu se referă la acest subiect. |
| 22 Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ va avea impact social prin crearea de noi locuri de muncă pe perioada implementării proiectului. |
| 4. Impactul asupra mediului | Proiectul de act normativ nu se referă la acest subiect. |
| 5. Alte informații | Proiectul de act normativ nu se referă la acest subiect. |

**Secțiunea a 4-a**

**Impactul financiar asupra bugetului general consolidat,**

**atât pe termen scurt, pentru anul curent, cât și pe termen lung (pe 5 ani)**

Proiectul de act normativ nu are impact asupra bugetului general consolidat

|  |  |  |  |  |  |  |
| --- | --- | --- | --- | --- | --- | --- |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuții de asigurări |  |  |  |  |  |  |
| 2. Modificări ale cheltuielilor bugetare, plus/minus, din care: |  |  |  |  |  |  |
| a) bugetul de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) bugetul de stat |  |  |  |  |  |  |
| b) bugete locale |  |  |  |  |  |  |
| 4. Propuneri pentru acoperirea creșterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare. |  |  |  |  |  |  |
| 6. Calcule detaliate privind fundamentarea modificărilor cheltuielilor bugetare |  |  |  |  |  |  |
| 7. Alte informații | Direcția Generală Organismul Intermediar pentru Transporturi din cadrul Ministerului Transporturilor a avizat, în conformitate cu art. 11 din cadrul OUG 40/2015 și art. XV din OUG 7/2016, cu modificările și completările ulterioare, Formularul cod F1 aferent proiectului de investiții “Achiziție sistem integrat pentru controlul de securitate”. Astfel, modificarea / actualizarea Formularului cod F1 se efectuează numai în cazul în care este necesara modificarea valorii totale a proiectului, acesta rămânând valabil pe întreaga perioadă de programare POIM 2014 – 2020. Creditele de angajament și bugetare aferente proiectului se introduc în cadrul Legii Bugetului de Stat în conformitate cu necesarul de decontat pe perioada de derulare a proiectului. Totodată, precizăm faptul că avizul Direcției Generale Organismul Intermediar pentru Transporturi din cadrul Ministerului Transporturilor în calitate de Organism intermediar pentru transport, se referă la eligibilitatea activităților din cadrul proiectului și reprezintă documentul în baza căruia propunerile de credite de angajament și bugetare aferente proiectului se includ la titlul din clasificația bugetară referitor la proiecte cu finanțare din fonduri externe nerambursabile aferente cadrului financiar 2014-2020.  Finanțarea proiectului de investiții se realizează din fonduri externe nerambursabile, în cadrul Programului Operațional Infrastructură Mare, Axa Prioritară 2 – „Dezvoltarea unui sistem de transport multimodal, de calitate, durabil și eficient”, Obiectivul specific 2.3. – „Creșterea gradului de utilizare sustenabilă a aeroporturilor”, de la bugetul de stat prin bugetul Ministerului Transporturilor, în limita sumelor prevăzute anual cu această destinație, conform programelor de investiții publice aprobate potrivit legii. | | | | | |

**Secțiunea a 5-a**

**Efectele proiectului de act normativ asupra legislației în vigoare**

|  |  |
| --- | --- |
| 1. Măsuri normative necesare pentru aplicarea prevederilor proiectului de act normativ:    1. acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;    2. acte normative ce urmează a fi elaborate în vederea implementării noilor dispoziții. | Proiectul de act normativ nu se referă la acest subiect. |
| 11. Compatibilitatea proiectului de act normativ cu legislația în domeniul achizițiilor publice | Proiectul de act normativ nu se referă la acest subiect. |
| 1. Compatibilitatea proiectului de act normativ cu legislația comunitară în materie | Proiectul de act normativ nu se referă la acest subiect. |
| 1. Decizii ale Curții Europene de Justiție și alte documente | Proiectul de act normativ nu se referă la acest subiect. |
| 1. Evaluarea conformității | Proiectul de act normativ nu se referă la acest subiect. |
| 1. Alte acte normative și/sau documente internaționale din care decurg angajamente | Proiectul de act normativ nu se referă la acest subiect. |
| 1. Alte informații | Nu au fost identificate |

**Secțiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| 1. Informații privind procesul de consultare cu organizații neguvernamentale, institute de cercetare și alte organisme implicate | Proiectul de act normativ a fost afișat pe site-ul Ministerului Transporturilor. |
| 2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul proiectului de act normativ |  |
| 3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative. |  |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente. | Proiectul de act normativ nu se referă la domeniile de activitate aflate în coordonarea consiliilor interministeriale permanente. |
| 5. Informații privind avizarea de către:  a) Consiliul Legislativ  b) Consiliul Suprem de Apărare al Țării  c) Consiliul Economic și Social  d) Consiliul Concurenței  e) Curtea de Conturi | Proiectul de act normativ nu necesită aviz de la Consiliul Suprem de Apărare a Țării, Consiliul Economic și Social, Consiliul Concurenței, Curtea de Conturi. |
| 6. Alte informații | Nu au fost identificate. |

**Secțiunea a 7-a**

**Activități de informare publică privind elaborarea și implementarea proiectului de act normativ**

|  |  |
| --- | --- |
| 1. Informarea societății civile cu privire la necesitatea elaborării proiectului de act normativ | Menţionăm că au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea de Guvern nr. 561 / 2009 cu modificările şi completările ulterioare. Proiectul prezentului act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Acest proiect de act normativ nu are impact asupra acestui domeniu. |
| 3. Alte informații | Nu au fost identificate. |

**Secțiunea a 8-a**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor instituțiilor existente | Proiectul de act normativ nu se referă la acest subiect |
| 2. Alte informații | Nu este cazul. |

Având în vedere cele de mai sus, a fost elaborat proiectul de **Hotărâre a Guvernului pentru aprobarea Notei de fundamentare referitoare la necesitatea și oportunitatea efectuării cheltuielilor aferente proiectului de investiții „Achiziție sistem integrat pentru controlul de securitate”,** care, în forma prezentată, a fost avizat de ministerele interesate și pe care îl supunem spre aprobare.

**MINISTRUL TRANSPORTURILOR**

**ALEXANDRU - RĂZVAN CUC**

**AVIZĂM FAVORABIL:**

**MINISTRUL FONDURILOR EUROPENE**

**ROXANA MÎNZATU**

**MINISTRUL FINANŢELOR PUBLICE**

**EUGEN ORLANDO TEODOROVICI**

1. *Conform cap. 12.4.2 din Regulamentul de punere în aplicare (UE) 2015/1998 al Comisiei din 5 noiembrie 2015 de stabilire a măsurilor detaliate de implementare a standardelor de bază comune în domeniul securităţii aviaţiei*  [↑](#footnote-ref-1)
2. *Tipuri de investiții în infrastructura și în echipamentele necesare desfășurării de activități de natură non-economică finanțate în cadrul Axei prioritare 2 - Dezvoltarea unui sistem de transport multimodal, de calitate, durabil și eficient, Obiectivul specific - 2.3 Creșterea gradului de utilizare sustenabilă a aeroporturilor* [↑](#footnote-ref-2)
3. *Emis de Ministerul Dezvoltării Regionale Administrației Publice și Fondurilor Europene – Autoritatea de Management pentru Programul Operațional Infrastructură Mare 2014-2020, pentru Ministerul Transporturilor – Organismul Intermediar pentru Transport privind:*

   *Axa Prioritară 2 (A.P.) Dezvoltarea unui sistem de transport multimodal, de calitate, durabil și eficient*

   *Prioritatea de investiții 7c – Dezvoltarea și îmbunătățirea sistemelor de transport care respectă mediul, inclusiv a celor cu zgomot redus și care au emisii reduse de carbon, inclusiv a căilor navigabile interioare și a sistemelor de transport maritim, a porturilor, a legăturilor multimodale și infrastructurilor aeroportuare, cu scopul de a promova mobilitatea durabilă la nivel regional și local*

   *Obiectivul Specific 2.3 (OS) Creșterea gradului de utilizare sustenabilă a aeroporturilor* [↑](#footnote-ref-3)
4. *Emis de Ministerul Dezvoltării Regionale Administrației Publice și Fondurilor Europene – Autoritatea de Management pentru Programul Operațional Infrastructură Mare 2014-2020, pentru Ministerul Transporturilor – Organismul Intermediar pentru Transport privind:*

   *Axa Prioritară 2 (A.P.) Dezvoltarea unui sistem de transport multimodal, de calitate, durabil şi eficient*

   *Prioritatea de investiții 7c – Dezvoltarea și îmbunătățirea sistemelor de transport care respectă mediul, inclusiv a celor cu zgomot redus și care au emisii reduse de carbon, inclusiv a căilor navigabile interioare și a sistemelor de transport maritim, a porturilor, a legăturilor multimodale și infrastructurilor aeroportuare, cu scopul de a promova mobilitatea durabilă la nivel regional și local*

   *Obiectivul Specific 2.3 (OS) Creşterea gradului de utilizare sustenabilă a aeroporturilor* [↑](#footnote-ref-4)